Diari Oficial de la Generalitat Valenciana


Sumari del DOGV 9140, del 02-08-2021 (2021/8297)

RESOLUCIÓ de 28 de juliol de 2021, de la directora gerent de Ferrocarrils de la Generalitat Valenciana, per la qual es dona a conéixer la relació de persones que estan en disposició d'obtindre plaça en els processos selectius realitzats per la convocatòria dels llocs de treball d'agent d'estacions, cap d'estació OAV i agent USI Alacant, i que rectifica la que es va publicar en data 19 de gener de 2021 únicament en els llocs esmentats.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9140

Data del DOGV
:   02-08-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8297


Data del document
:   28-07-2021

Organisme emissor
:   Ferrocarrils de la Generalitat Valenciana

Tipus de document
:   Resolució

Anàlisi jurídica

 Descriptors 

:   * examen

RESOLUCIÓ de 28 de juliol de 2021, de la directora gerent de Ferrocarrils de la Generalitat Valenciana, per la qual es dona a conéixer la relació de persones que estan en disposició d'obtindre plaça en els processos selectius realitzats per la convocatòria dels llocs de treball d'agent d'estacions, cap d'estació OAV i agent USI Alacant, i que rectifica la que es va publicar en data 19 de gener de 2021 únicament en els llocs esmentats. [2021/8297]  
En data 14 de febrer de 2020, el director gerent de Ferrocarrils de la Generalitat Valenciana (d'ara en avant FGV) va dictar una resolució per a la publicació de les bases dels processos selectius per a la cobertura dels llocs de treball corresponents a les ofertes d'ocupació pública (d'ara en avant OOP) dels anys 2017, 2018 i 2019. Aquesta resolució va ser publicada en el DOGV núm. 8571, de 28.02.2020, amb la referència 2020/1521.  
En data 19 de gener de 2021, el director gerent de Ferrocarrils de la Generalitat Valenciana va dictar una resolució per la qual es va donar a conéixer la relació de persones que van superar les proves selectives i es trobaven en disposició d'obtindre plaça en els processos selectius realitzats per la convocatòria per a la cobertura dels llocs de treball corresponents a les ofertes d'ocupació pública dels anys 2017, 2018 i 2019. Aquesta resolució va ser publicada en el DOGV de 21 de gener, número 9002.  
De conformitat amb l'article 9 de la Resolució de data 14 de febrer de 2020, publicada en el DOGV núm. 8571, de 28.02.2020, amb la referència 2020/1521, correspon a l'òrgan tècnic de selecció el control del procés selectiu, l'aplicació en la interpretació de les bases d'aquest, la validació dels aspectes que puguen ser encarregats a col·laboradors i/o a empreses expressament contractades per a dur a terme determinades parts del procés, la validació i signatura de les llistes, la presa de decisions tendents al fet que el procés arribe a terme segons les premisses d'aplicació i el trasllat a la direcció d'FGV de tota la informació que aquesta necessite per a emetre i publicar les resolucions pertinents. Aquest òrgan estarà actiu fins a la publicació de les llistes definitives del procés selectiu.  
L'apartat cinqué de l'article 8 de la Resolució de data 14 de febrer de 2020, del director gerent de Ferrocarrils de la Generalitat Valenciana, preceptua que si durant el procés d'incorporació als llocs de treball, els qui integren el llistat de persones que obtenen plaça no pogueren ocupar-les per comprovar FGV alguna irregularitat documental (i en aquest cas serien eliminades del procés), se seguirà l'ordre de puntuació dels/de les aspirants de les llistes de persones que han superat el procés selectiu però no han obtingut plaça per a cridar els/les següents, fins a aconseguir la cobertura dels llocs llevat que s'acabaren abans totes les persones aspirants que van superar el procés selectiu. De tot això, si és el cas, es donarà la deguda publicitat per la direcció d'FGV mitjançant la publicació en el DOGV.  
De conformitat amb tot l'exposat, i després de detectar-se errors en la baremació dels/de les aspirants a determinats llocs d'atenció al client publicats en la web d'FGV, als quals es referia la Resolució de 19 de gener de 2021, concretament en els llocs d'agent d'estacions, cap d'estació OAV i agent USI Alacant, mitjançant Resolució de data 7 de maig de 2021, FGV va procedir a la regularització de tals llistats deixant sense efecte els llistats d'assignació de places dels processos d'agent d'estacions, cap d'estació OAV i agent USI Alacant, i va conservar i donar plena validesa a la resta dels llistats de la resta de processos selectius.  
Després de la reactivació de l'òrgan tècnic de selecció per a executar la correcció parcial publicada en la Resolució de data 7 de maig de 2021, va finalitzar el període de correcció en data 16 de juliol de 2021, i es van publicar en aquesta mateixa data i en la pàgina web d'FGV els llistats provisionals d'assignació de places d'agent d'estacions, agent USI Alacant i cap d'estació OAV, que substitueixen els publicats en la web d'FGV en data 5 de gener i en la mateixa Resolució de data 19 de gener de 2021 referents a tals llocs.  
No obstant això, i de conformitat amb l'apartat sis de les bases de l'oferta d'ocupació pública 2017-2018-2019, per a ocupar els llocs d'agent USI, agent d'estacions i cap d'estació OAV es requereix acreditar un determinat perfil competencial, de manera que no resultar apte/a en tal avaluació suposarà la impossibilitat d'obtindre, ocupar o mantindre el lloc de què es tracte.  
L'assignació de places per als llocs indicats en l'apartat precedent, publicada en la pàgina web d'FGV en data 16 de juliol de 2021, www.fgv.es, substitueix la publicada en data 5 de gener de 2021 en la web d'FGV i en la Resolució de data 19 de gener de 2021, i no obstant això queda condicionada al fet que les persones esmentades consoliden tals places, segons estableix l'article 8 de les bases del procés selectiu. Si no ho fan, seran eliminades i el lloc assignat a aquestes serà ocupat per la persona aspirant següent que figure en les llistes de persones que han superat el procés.  
La present resolució tindrà els efectes que siguen procedents d'acord amb les seues característiques i naturalesa a partir de l'endemà de la seua publicació. Contra aquesta, que posa fi a la via administrativa, podrà interposar-se un recurs contenciós administratiu, en el termini de dos mesos comptats des de l'endemà de la publicació. Potestativament, es podrà interposar un recurs de reposició en el termini d'un mes comptat des de l'endemà de la seua publicació davant el mateix òrgan que l'ha dictada.  
  
València, 28 de juliol de 2021. - La directora gerent: Anaïs Menguzzato García.